கேள்வி: வசீலி சுகோம்லின்சுக்கி - சுக்கோம்லின்சுக்கியின் முழுமையான கல்விமுறை பற்றி விளக்கவும்.
பதில்: சிறந்த பண்பாளராக ஒரு மாணவரை உருவாக்குவதில் தன் வாழ்நாள் முழுவதும் அர்ப்பணித்தார் வாசிலி.
கேள்வி: வசீலி சுகோம்லின்சுக்கி - சிறந்த பண்பாளரின் பண்புகளாக அவர் கருதியது: பற்றி நீங்கள் என்ன அறிந்துள்ளீர்கள்?
பதில்: * உடலளவிலும் மனதளவிலும் திடமாக, நலமாகவிருத்தல் * மேலும் அன்பே உருவானவராகவும் இயற்கையின் அழகைத் துய்க்கவல்ல நுட்பம் கொண்டராகவும் இருத்தல் * தன் சுற்று முற்றும் சூழலைப்பற்றி அறிந்திருத்தல், அதைக் காப்பதில் முனைப்பு கொள்ளல் * உடனிரு சமூகத்தி்ன் முன்னேற்றத்திற்காக தன் அறிவாற்றல், திறன்களைப் பயன்படுத்துதல் ... மிகவும் மதிப்புமிக்கது என்று அவர் தன் குழந்தைகளுக்குக் கூறியது மனித வாழ்வையே; ஏனையோருக்கு மகிழ்ச்சியை ஏற்படுத்துவதைக் காட்டிலும் பெருமைமிகு செயல் வேறெதுவுமில்லை என்று அறிவூட்டினார். அவ்விதம் மகிழ்விக்க வேண்டுமெனில் முதலில் நாம் நம்மிடத்திலும் நம் சுற்றுச்சூழலிலும் அழகுணர்வை ஏற்படுத்திக் கொள்ள வேண்டும் என்று தன் மாணவர்களுக்கு அறிவுறுத்தினார். மேலும் மாணவர் மனம் விரிவடைய வேண்டுமெனில் பிற மொழிகளையும் வானியல் கற்றல் அவசியம் என்று கருதினார்.http://en.wikipedia.org/wiki/Sukhomlinsky
கேள்வி: வசீலி சுகோம்லின்சுக்கி - ஐந்து தூண்கள் பற்றி விளக்கவும்.
பதில்: * உடல் நலன் பற்றிய கல்வி * ஒழுக்கநெறி வளர்க்கும் கல்வி * அழகயில் வளர்க்கும் கல்வி * அறிவாற்றல் வளர்க்கும் கல்வி * தொழிற்கல்வி
கேள்வி: வசீலி சுகோம்லின்சுக்கி - வசீலியின் எழுத்துகள் பற்றி தகவல் சொல்.
பதில்: 30 நூல்களை எழுதிய வசீலி 500 கட்டுரைகளையும் எழுதியுள்ளார். பள்ளி வேலைகளற்ற பொழுதான காலை 4 மணியிலிருந்து 8 மணி வரையே அவர் எழுதப் பயன்படுத்திய காலம். மற்றபடி மருத்துவமனைகளில் இருந்த நாட்களையும், விடுமுறை நாட்களையும் எழுதுவதற்கு அவர் துரிதகதியில் பயன்படுத்திக் கொண்டார். அவரது வாழ்நாளின் கடைசி மூன்று ஆண்டுகளின் தான் அவரது மிக முக்கியமான படைப்புகள் எழுதப்பட்டன. அவர் எழுதிய நூல்கள் புதினங்களோ கதைகளோ குழந்தை-வளர்ப்பு பற்றிய கையேடுகளோ அல்ல — மாறாக அவை கல்வி பற்றிய நேரடியான ஆய்வுகள். இருப்பினும் அவர் எழுதிய பல்வேறு நூல்கள் பலதரப்பு மக்களால் படிக்கப்பட்டு இலட்சக்கணக்கில் விற்றன.http://www.aalsa.org/webzine2008/SukhomlinskyParadox.pdf சுகோம்லின்சுகியின் நோட்டுப்புத்தங்களும் அவர் எழுதிய பல புத்தகங்களும் பாவ்லிச்சு அரசின் கல்விக்கான நினைவு அருங்காட்சியகத்தில் வைக்கப்பட்டுள்ளன. முத்து முத்தான கையெழுத்தில் மிகவும் நேர்த்தியாக எழுதப்பட்டிருக்கும் நோட்டுப்புத்தகங்களில், வாசிலி தன் அன்றாடைய வகுப்பு மேற்பார்வையைப் பற்றிய அனுபவங்களையும் தான் அன்று செய்யவேண்டிய அலுவல்கள் பற்றியும் எழுதியிருப்பதைக் காணும் ஒருவருக்கு அவரது ஒழுங்குடன் அமைந்த இயல்பும் துல்லியமான திட்டமிடுத்ல் குறித்தும் புலப்படும்.http://www.day.kiev.ua/13260/
கேள்வி: வசீலி சுகோம்லின்சுக்கி - பள்ளிக்குழுக்கள் பற்றி நீங்கள் என்ன அறிந்துள்ளீர்கள்?
பதில்: பாவ்லிச்சு பள்ளியில் பாடத் திட்டம் சாராச் செயல்களுக்காக மட்டுமே அதிக எண்ணிக்கையில் குழுக்கள் செயல்பட்டு வருகின்றன. இக்குழுக்களின் சிறப்பம்சம் என்னவெனில், குழந்தைகளும் பெரிய மாணவர்களும் ஒன்று கூடி செயல்பட்டது தான். ஒவ்வொரு மாணவருக்கும் ஒரு தனி வேலையிடம், ஒரு தனி விருப்பவேலை மற்றும் உதவி புரிய ஒரு பெரிய மாணவரும் உண்டு. பெரும்பாலான மாணவர்கள் ஏதேனும் ஒரு தொழில்-வேலையைக் கற்றுக்கொள்வதோடு நில்லாமல் அதை சக மாணவர்களிடம் பகிர்ந்தும் வருவர். இவ்வகைப் பகிர்வில் தான் உண்மையான கல்வி ஏற்படுகின்றது என்று கூறுவார் வசீலி.
கேள்வி: வசீலி சுகோம்லின்சுக்கி - வசீலிக்கு உந்துதலாக விளங்கியவர்கள் பற்றி நீங்கள் என்ன அறிந்துள்ளீர்கள்?
பதில்: # சுகோம்லின்சுகி தன் கல்விமுறைக்கு உந்து-ஆற்றலாக சோவியத் நாட்டின் கல்வியாளரான மாகரென்கோவையே சுட்டுகிறார். வாழ்க்கையில் ஒரு மனிதர் என்னவாக உருவாகின்றார் என்பதை அவரது ஐந்து வயதுக்குட்பட்ட குழந்தைப்பருவத்திலேயே அறிந்துகொள்ள இயலும் [''A person will be what he becomes before the age of five''] என்ற மாகரென்கோவின் கருத்தை அடிக்கடி வலியுருத்துவார் வசீலி. # யேனஸ் கோர்சாக் [''Janusz Korczak''] என்ற பெயரால் அறியப்படும் உருசிய மருத்துவரான என்றிக் கோல்ட்ஷிமிட் மற்றுமொரு முக்கியமான உந்துகோலாக சுகோம்லின்சுக்கிக்கு விளங்கினார். ’’குழந்தைகளுக்கு உண்மையான கல்வி அளிக்க முற்படுபவர் முதலில் அவர்களிடம் தம் இதயத்தை அளிக்க வேண்டும்’’ என்ற உண்மையை கோர்சாக்கிடமிருந்து தான் கற்றதாக கூறுகிறார் வசீலி.